Document ID: 32005R1050

ΚΑΝΟΝΙΣΜΌΣ (ΕΚ) αριθ. 1050/2005 ΤΗΣ ΕΠΙΤΡΟΠΉΣ
της 5ης Ιουλίου 2005
σχετικά με τροποποίηση του κανονισμού (ΕΚ) αριθ. 2377/1999 για τον καθορισμό των προδιαγραφών εμπορίας που εφαρμόζονται στα σπαράγγια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2377/1999 της Επιτροπής (2) ορίζει τις προδιαγραφές εμπορίας για τα σπαράγγια. Το σχετικό με τις ελάχιστες ποιοτικές απαιτήσεις τμήμα του παραρτήματος του εν λόγω κανονισμού ορίζει ότι οι βλαστοί μπορεί να έχουν πλυθεί αλλά δεν πρέπει να είναι υγροί.
(2)
Είναι κοινή πρακτική στο συγκεκριμένο κλάδο να βυθίζονται οι βλαστοί των λευκών σπαραγγιών σε παγωμένο νερό, πριν από τη συσκευασία, για να μην αποκτήσουν ρόδινο χρώμα.
(3)
Για να ληφθεί επομένως υπόψη η πρακτική αυτή, πρέπει να τροποποιηθεί η διάταξη που προβλέπει ελάχιστη απαίτηση σχετική με την ακατάλληλη πλύση.
(4)
Συνεπώς, ο κανονισμός (ΕΚ) αριθ. 2377/1999 πρέπει να τροποποιηθεί αναλόγως.
(5)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2377/1999 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 2005.

Labels: 3
17